న్యూఢిల్లీ: ఎయిరిండియా ఉద్యోగిపై చెప్పుతో దాడి చేసిన శివసేన ఎంపీ రవీంద్ర గైక్వాడ్ గురువారం పార్లమెంటులో మాట్లాడారు. తాను ఎవరిపైనా చేయిచేసుకోలేదనీ... ఎయిరిండియా ఉద్యోగులే తన పట్ల దురుసుగా ప్రవర్తించారని ఆరోపించారు. ఆయనకు మాట్లాడే అవకాశం ఇవ్వాలంటూ శివసేన ఎంపీలు డిమాండ్ చేయడంతో లోక్సభ స్పీకర్ సుమిత్రా మహాజన్ గైక్వాడ్కు మాట్లాడే అవకాశం ఇచ్చారు.  తనకు మాట్లాడేందుకు అవకాశం ఇచ్చినందుకు కృతజ్ఞతలు తెలిపిన గైక్వాడ్... మొదలు పెడుతూనే ఎయిరిండియాపై విరుచుకుపడ్డారు. ‘‘నేనేమీ తప్పు చేయలేదు. నాకు పశ్చాత్తాపం కూడా లేదు. మీడియానే నాకు వ్యతిరేకంగా ప్రచారం చేసింది. నేను ఎవరినీ కొట్టలేదు. నేను విమానంలో ఘర్షణ పడ్డానన్నది అవాస్తవం. నేను అతడిని విమానంలో నుంచి బయటికి నెట్టానంతే.. కాని ఎయిరిండియా ఉద్యోగులు మాత్రం వేరే కథలు చెప్పారు. వాస్తవానికి నేను కూర్చోవాల్సిన సీటును ఓ వృద్ధుడికి ఇచ్చాను. నాకు బిజినెస్ క్లాసులో సీటు ఉన్నప్పటికీ... ఎకానమీ క్లాసులో కూర్చోబెట్టారు. ఎంపీ అయితే ఏంటీ నువ్వేమైనా ప్రధాని మోదీవా అని అంటూ సిబ్బంది నన్ను అవమానంగా మాట్లాడారు’’ అని గైక్వాడ్ పేర్కొన్నారు. ఎయిరిండియా కఠిన చర్యలు తీసుకోవాలని గైక్వాడ్ డిమాండ్ చేశారు. తనమీద ఢిల్లీ పోలీసులు హత్యాయత్నం కేసు ఎందుకు పెట్టారో తనకు తెలియదనీ.. దీనిపై జోక్యం చేసుకోవాలని కేంద్ర హోమంత్రిని కోరుతున్నానన్నారు. కాగా ఘటన జరిగిన రోజు తాను ఎయిరిండియా ఉద్యోగిని 25 సార్లు కొట్టానంటూ గైక్వాడ్ పేర్కొన్న సంగతి తెలసిందే. తీరా పార్లమెంటు సాక్షిగా ఆయన ఎయిరిండియాపై ఎదురుదాడికి దిగడం చర్చనీయాంశమైంది.
newdhilly: airindia udyogipai chepputho daadi chesina sivasena empy ravindra gaikwad guruvaram paarlamentulo matladaru. taanu evaripainaa cheyichesukoledani... airindia udyogule tana patla durusugaa pravartinchaarani aaropinchaaru. aayanaku matlade avakaasam ivvaalantuu sivasena empeelu demand cheyadamtho loksabha speaker sumitra mahajan gaikwadku matlade avakaasam icharu.  tanaku matladenduku avakaasam ichinanduku krutagnatalu telipina gaikwad... modalu pedutuunee airindiapai viruchukupaddaaru. ‘‘nenemi tappu cheyaledu. naaku paschaattaapam kuudaa ledu. mediane naaku vyatirekamgaa prachaaram chesindi. nenu evarinee kottaledu. nenu vimaanamlo gharshana paddaanannadi avaastavam. nenu atadini vimaanamlo nunchi bayatiki nettananthe.. kaani airindia udyogulu maatram vere kathalu cheppaaru. vaastavaaniki nenu kuurchovaalsina seetunu oo vruddhudiki ichanu. naaku bijines classulo seetu unnappatikii... ekaanami classulo koorchobettaaru. empy ayithe anty nuvvemaina pradhaani modiva ani antuu sibbandi nannu avamaanamgaa matladaru’’ ani gaikwad perkonnaru. airindia kathina charyalu teesukovaalani gaikwad demand chesaru. tanameeda dhilli poliisulu hatyaayatnam kesu enduku pettaro tanaku teliyadanee.. deenipai jokyam chesukovalani kendra homantrini korutunnanannaru. kaga ghatana jarigina roju taanu airindia udyogini 25 saarlu kottanantu gaikwad perkonna sangati telasinde. tiiraa paarlamentu saakshigaa aayana airindiapai edurudaadiki digadam charchaneeyaamsamaindi.